**Harrastamisen ja liikkumisen edistämisen portaat**

**(ha-li –portaat) teemoittain ja askeleittain**

**OSALLISUUS**

**A1** *Oppilas osallistuu aikuisen suunnittelemaan ja ohjaamaan toimintaan​*

* Oppilaita ei juurikaan ole osallistettu toiminnan suunnitteluun tai toteutukseen.
* Oppilailta ei ole kysytty mielipiteitä eivätkä lapset ole aktiivisina toiminnan järjestäjinä.
* Liikkumisen ja harrastamisen asioita ei käsitellä oppilastiimissä tai oppilastiimiä ei ole

ts. aikuiset suunnittelevat ja vetävät toiminnat.

**A2** *Oppilaiden toiveita ha-li -toiminnasta kysytään ja huomioidaan satunnaisesti​*

* Silloin tällöin toteutetaan kyselyjä, joilla kartoitetaan oppilaiden mielipiteitä.
* Kyselyjen tulokset otetaan osittain huomioon toiminnan suunnittelussa.
* Oppilastiimissä joskus esillä harrastamisen tai liikkumisen asioita.
* Lopulta aikuiset kuitenkin suunnittelevat ja vetävät toiminnat.
* Pitkällä välkällä esim. salissa oppilaat saavat päättää mitä tehdään.

**A3** *Oppilaat osallistuvat toiminnan suunnitteluun.*

* Oppilailta kysytyt mielipiteet ohjaavat toimintojen suunnittelua.
* Suunnittelu ja toteutus enimmäkseen aikuisten käsissä / aikuisen johtamaa.
* Oppilaat osallistuvat toiminnan suunnitteluun ja toteutukseenkin aina silloin tällöin, esim. mok- viikkoon tai johonkin teemaan liittyen.
* Oppilastiimi kokoontuu säännöllisesti, tiimissä käsiteltävät asiat tulevat pääasiassa aikuisilta.
* Oppilaille on mahdollistettu välkkärikoulutukseen osallistuminen.

**A4** *Oppilaat suunnittelevat ja toteuttavat toimintaa jaksoittain.*

* Oppilaiden osallisuus niin suunnittelussa kuin toteutuksessakin aktiivista jaksoittain, esim. lukuvuoden alkaessa, mutta arjessa asia unohtuu ja osallistaminen vähenee.
* Oppilastiimi kokoontuu säännöllisesti ja käsiteltävät asiat ovat oppilaslähtöisiä.
* Välituntitoiminta on oppilaiden suunnittelemaa ja toteuttamaa.

**A5** *Oppilaat suunnittelevat ja toteuttavat toimintaa koko lukuvuosi huomioiden.*

* Oppilaiden osallisuus on aktiivista läpi koko kouluvuoden.
* Oppilaiden suunnittelema ja vetämä välituntitoiminta on osa koulun arkipäivää.
* Oppilastiimi kokoontuu säännöllisesti ja pystyy toimimaan myös ilman aikuista.
* Oppilaat saavat vaikuttaa lukuvuosisuunnitelman ha-li osuuteen.
* Oppilaat saavat vaikuttaa koulun liikunta- ja harrastuspäivän sisältöihin ja ovat niissä aktiivisina järjestäjinä.

**HENKILÖSTÖN ROOLI**

**A1** *Henkilöstössä tehdään ha-li -teeman asioita yksilöinä.*

* Henkilöstössä on yksittäisiä asiasta kiinnostuneita henkilöitä, jotka toteuttavat ha-li -asioita omien ryhmiensä kanssa.
* Joku yksitäinen henkilö on tehnyt harrastamisen ja liikkumisen edistämisen suunnitelman lukuvuosisuunnitelmaan.
* Koululla ei ole ha-li -vastaavaa tai liikuntavastaavan oletetaan olevan tämä.

**A2** *Kehittämisvastuu on pitkälti hali-vastaavan varassa.*

* Vuosisuunnitelman tekoon on osallistunut nimetty ryhmä. Suunnitelmaan ei juurikaan palata sen tekemisen jälkeen.
* Koululla joku tiimi hoitaa nimellisesti ha-liin liittyviä asioita.
* Suunnitelman toteutus lepää pitkälti yhden ihmisen, koulun nimetyn ha-li -vastaavan varassa.
* Ha-li -vastaavan tehtävää ei ole avattu.

**A3** *Koululla on hali-tiimi ja lukuvuosisuunnitelma on koko henkilökunnan tiedossa.*

* Ha-li -vuosisuunnitelma on tehty ja käyty läpi koko henkilökunnan kanssa. Kouluvalmentajan rooli harrastamisen ja liikkumisen edistämistyössä on henkilöstön tiedossa.
* Vuosisuunnitelma toteutuu pääosin.
* Koululla tiimi, joka aidosti paneutuu ha-li -asioihin.
* Henkilöstöä käy teeman koulutuksissa.
* Fyysisen aktiivisuuden merkityksestä hyvinvointiin keskustellaan ajoittain koko henkilökunnan kanssa.
* Henkilöstölle vinkataan esim. kaupungin mahdollistamia harrastus/liikunta/virkistysmahdollisuuksia.

**A4** *Koulussa on aktiivinen ja kehittämiseen sitoutunut ha-li –tiimi sekä ajantasainen ha-li -vuosikalenteri.*

* Ha-li -vuosisuunnitelma on tehty ja siihen on kirjattu selkeitä kehittämistarpeita edelliseen vuoteen verrattuna. Suunnitelma käyty läpi koko henkilökunnan kanssa ja suunnitelmaan palataan säännöllisesti.
* Ha-li -toiminnasta on selkeä vuosikalenteri.
* Koululla on aktiivinen Ha-li -tiimi, johon kuuluu myös koulupolun kouluvalmentaja. Kouluvalmentajan työpanos on jaettu koulupolun kouluille.
* Teeman koulutuksissa saatuja oppeja jaetaan koko henkilökunnalle.
* Move! -mittausten koulukohtaisia tuloksia tarkastellaan henkilöstön kanssa.
* Henkilöstöllä pari yhteistä omaan virkistäytymiseen liittyvää tapahtumaa vuodessa.

**A5** *Henkilökunnan jokaisen jäsenen toiminnassa näkyy yhteiset tavoitteet.*

* Ha-li -vuosisuunnitelmassa huomioitu edellisvuoden Move! -mittausten tulokset. Vuosikalenterin toteutumista seurataan ja arvioidaan säännöllisesti.
* Koulun henkilöstö on sitoutunut yhteiseen suunnitelmaan ja tavoitteisiin. Tämä näkyy arjessa niin oppitunneilla, välitunneilla kuin erilaisina tapahtumina ja tempauksinakin. Istumista tauotetaan säännöllisesti ja sovitusti.
* Kouluvalmentaja työskentelee kaikilla koulupolun kouluilla yhteistyössä henkilöstön kanssa.
* Henkilöstön harrastamisen ja liikkumisen edistäminen nähdään tärkeänä osana työhyvinvointia. Tämä näkyy säännöllisesti toteutettavina toimintoina.

**TOIMINTAYMPÄRISTÖ**

**A1** *Toimintaympäristö nähdään lähinnä erilaisina välineinä.*

* Välituntivälineet hankitaan lukuvuoden alussa.
* Välineiden käyttöä ei ole juurikaan organisoitu.
* Koulun liikuntasali on välituntikäytössä ainakin ajoittain.

**A2** *Koulurakennusta, pihaa ja välineitä halutaan kehittää liikkumisen ja harrastamisen näkökulmasta.*

* Toimintaympäristö nähdään ainoastaan välineiden, pihan ja rakennuksen kautta.
* Digitaaliset välineet nähdään toimintaympäristön laajentajana.
* Liikuntavastaavat huolehtivat välineistä ja hankkivat niitä tarpeen mukaan.
* Koulurakennusta ja pihaa halutaan kehittää liikkumisen edistämisen näkökulmasta.

**A3** *Koulun tiloja hyödynnetään monipuolisesti ja lähiympäristö nähdään osana toimintaympäristöä.*

* Koulun tiloja käytetään oppitunneilla monipuolisesti. Tilat mahdollistavat aktiivisen ja toiminnallisen oppimisen.
* Ympäristöä tarkastellaan liikkumisen edistämisen näkökulmasta, liikkumista estävät asiat on purettu.
* Henkilöstö tietää lähialueen/kaupungin liikunta- ja harrastuspaikat sekä niiden mahdollisuudet.
* Koulun ha-li -tiimi kehittää harrastamisen ja liikkumisen edistävää toimintakulttuuria.

**A4** *Koululla on harrastamista ja liikuntaa edistävä toimintakulttuuri.*

* Oppilaita kannustetaan fyysiseen aktiivisuuteen koko koulupäivän ajan. Istumista tauotetaan useilla oppitunneilla.
* Koulun sisätiloissa, muuallakin kuin liikuntasalissa, on aktiiviseen välituntitoimintaan kannustavia asioita. Esim. auloissa / käytävillä on pelailu sallittua.
* Oppimista suunnataan koulurakennuksen ulkopuolelle ja lähialuetta hyödynnetään oppimisympäristönä.
* Lähellä olevat liikuntatilat ja harrastusmahdollisuudet ovat aktiivisessa käytössä.

**A5** *Koulussa aktiivisuuteen perustuva toimintakulttuuri.*

* Toimintakulttuuri on asenteeltaan aktiivinen ja fyysiseen aktiivisuuteen kannustava.
* Istumisen tauottamien oppitunneilla on arkipäivää ja sitä tapahtuu myös oppilasvetoisesti.
* Oppilaiden harrastuneisuutta ja asiantuntemusta hyödynnetään kouluarjessa ja oppimisessa aktiivisesti.
* Fyysinen toimintaympäristö ei ole fyysisesti aktiivisen toimintakulttuurin esteenä, asenne ratkaisee.
* Kaupungin tarjoamat mahdollisuudet harrastamisen ja liikkumisen edistämisessä sekä oppimisessa ovat aktiivisesti käytössä.

**HARRASTAMINEN**

**A1** *Harrastaminen nähdään koulun ulkopuolisena toimintana.*

* Koululla toimii joitakin harrastusryhmiä.
* Harrastamisen ei katsota kuuluvan koulun toimintaan.
* Harrastusryhmistä tiedotetaan syksyllä. Koulussa toimivat harrastusryhmät löytyvät koulun kotisivuilta.
* Aktiiviset opettajat hyödyntävät Lupa liikkua -tunteja.

**A2** *Koulu mahdollistaa harrastamisen koulupäivän yhteydessä.*

* Harrastustoiminnan kehittäminen on kirjattu lukuvuosisuunnitelmaan.
* Harrastusryhmistä tiedotetaan oppilaille ja huoltajille lukukausien alussa.
* Koululla toimii myös joitain oppilaiden toiveiden mukaisia harrastusryhmiä.
* Lupa liikkua -tunteja käytetään aktiivisesti.
* Koululla suhtaudutaan myönteisesti erilaisiin kaupunkitasoisiin teemapäiviin sekä oppilasurheilutapahtumiin.

**A3** *Harrastaminen koulupäivän yhteydessä on monipuolista.*

* Harrastusryhmien osallistumisaktiivisuutta seurataan ja niitä markkinoidaan aktiivisesti.
* Koululla toimii useita oppilaiden toiveiden mukaisia harrastusryhmiä.
* Liikuntapäivien lisäksi järjestetään tai osallistutaan kouluna myös harrastamisen teemapäivään.
* Kaikki koululle tulleet Lupa liikkua -tunnit käytetään tasapuolisesti.
* Koululta osallistutaan erilaisiin kaupunkitasoisiin teemapäiviin sekä oppilasurheilutapahtumiin.

**A4** *Koulussa tuetaan harrastamista aktiivisesti.*

* Tiedotusta harrastusryhmistä kohdennetaan harrastamattomille oppilaille.
* Kouluvalmentajan rooli etsivässä harrastustyössä on otettu käyttöön.
* Koululla on harrastamiseen liittyviä teemapäiviä.
* Pitkällä välitunnilla on harrastustoimintaa.
* Koululta osallistutaan aktiivisesti erilaisiin kaupunkitasoisiin teemapäiviin sekä oppilasurheilutapahtumiin oppilaiden toiveet huomioiden.

**A5** *Monipuolinen ja aktiivinen harrastustoiminta on arkipäivää koululla.*

* Koululla toteutetaan harrastusryhmiin liittyviä kampanjoita.
* Harrastamattomia oppilaita autetaan löytämään ja aloittamaan harrastus.
* Opettajan, kouluvalmentajan sekä muun henkilöstön yhteistyö harrastamiskulttuurin kehittämisessä on aktiivista.
* Koululta osallistutaan aktiivisesti erilaisiin kaupunkitasoisiin teemapäiviin sekä oppilasurheilutapahtumiin oppilaiden toiveet huomioiden. Oppilaille annetaan mahdollisuus valmistautua/harjoitella koulupäivän aikana.
* Harrastamisen mahdollistaminen on koulun toimintakulttuurissa ja arvopohjassa.